 Tegete alifunga bao lake la kwanza msimu huu katika ushindi wa Mwadui FC dhidi ya JKT Ruvu Uwanja wa Mwadui Complex wiki iliyopita.Mshambuliaji huyo ambaye pia alishachezea Taifa Stars alifunga mabao mengine mawili katika ushindi wa mabao 3-1 ambao Mwadui FC iliupata dhidi ya JKT Mgambo na Tegete amefunga mabao yote matatu katika Uwanja wa Mwadui.Mchezo wake wa nne msimu huu utakuwa dhidi ya mabingwa watetezi Yanga ambayo ni timu yake ya zamani na yeye amesema mpira ndio ajira yake, hivyo atahakikisha anacheza vizuri ili kuisaidia timu yake kupata matokeo mazuri.“Mabao matatu kwenye michezo mitatu ni uwiano mzuri, hivyo nipo kwenye nafasi nzuri ya kuwania ufungaji bora, hivyo endapo kocha atanipanga dhidi ya Yanga nitahakikisha nacheza vizuri kwa kushirikiana na wenzangu, ili tupate matokeo mazuri, ” alisema Tegete.Tegete aliichezea Yanga kuanzia msimu wa 2008/09 hadi msimu uliopita na aliachana na Yanga baada ya mkataba wake kumalizika.